Indhold
Indholdsfortegnelse 🔎︎

# 3D-visning

På første side i Diagramguiden eller i genvejsmenuen for diagrammer kan du vælge en diagramtype.

For at tilgå denne kommando...

Vælg Indsæt - Diagram....

Vælg Indsæt Diagram.

Tryk Skift+F1 og peg på et kontrolelement for at lære mere om det kontrolelement.

Diagrameksemplet afspejler de nye indstillinger, du indtaster i dialogen.

- Når du forlader dialogen med OK, bliver indstillingerne anvendt permanent.

- Når du lukker dialogen med Annuller eller Escape, returnerer diagrammet til den tilstand, det havde, da du åbnede dialogen.

For et 3D diagram kan du vælge Formater - 3D-visning for at sætte perspektiv, fremtræden og belysning.

## Perspektiv

- Indtast værdierne for rotation af diagrammet på de tre akser og for perspektivet.

Sæt alle vinkler til 0 for at vise forsiden af diagrammet. Cirkeldiagrammer og kransediagrammer vises som cirkler.

Med Højrevinklede akser aktiveret, kan du rotere diagrammets indhold i retning X og Y, det vil sige, parallelt med diagrammets rammer.

En x-værdi på 90, med y og z sat til 0, giver en visning oppefra og ned på diagrammet. Med x indstillet til -90, ser du ser bunden af diagrammet.

Rotationerne er anvendt i rækkefølgen først x, så y og sidst z.

Når skygger er aktiveret, og du roterer et diagram, vil belysningen rotere, som var de fæstnet til diagrammet.

Rotationsaksen er altid relateret til dokumentsiden, ikke til diagrammets akser. Det er forskelligt fra andre diagramprogrammer.

Marker afkrydsningsfeltet Perspektiv for at vise diagrammet i centralt perspektiv, som gennem en kameralinse, i stedet for at bruge en parallel projektion.

Definer fokuslængden med rulleknappen. 100% giver et perspektiv, hvor en fjern kant i diagrammet er cirka halvt så stor som en kant tæt på.

Ældre versioner af LibreOffice kan ikke vise procentvis perspektiv på den samme måde som den aktuelle version.

## Udseende

- Marker et skema fra rullelisten.

Ved at vælge et skema er afkrydsningsfelterne og lyskilderne sat tilsvarende.

- Hvis du markerer eller fjerner markeringen fra en kombination af afkrydsningsfelter, som ikke er givet med realistisk eller simpelt skema, opretter du i stedet et brugerdefineret skema.

- Marker Skygge for at bruge Gouraudmetoden for gengivelse overfladen, ellers bruges en flad metode.

  Den flade metode sætter en enkelt farve og lysstyrke for hver polygon. Kanterne er synlige, og bløde farveovergange og spotlys kan ikke bruges.

  Gouraud-metoden anvender farveovergange for et blødere og mere realistisk udseende.

- Marker Objektkanter for at tegne linjer langs kanterne.

- Marker Afrundede kanter for at afrunde kanterne af kasseformer.

## Belysning

Sæt lyskilderne for 3D visning.

- Klik på en af de otte knapper for at tænde eller slukke for direkte lyskilde.

  Standard er, at lyskilde nr. 2 er tændt. Den er den første af syv "normale", ensartet fordelte lyskilder. Lyskilde nr. 1 er en intens lyskilde med lysstråler.

- For den valgte lyskilde kan du så vælge en farve og lysstyrke med rullelisten umiddelbart nedenunder de otte knapper. Da lysstyrken af alle lyskilderne bliver lagt sammen, bør du bruge mørke farver, når du tænder for flere lyskilder.

- Det lille eksempel på dette faneblad har to skydeknapper til at indstille den lodrette og vandrette placering af den valgte lyskilde. Lyskilden er altid rettet mod midten af objektet.

- Knappen i hjørnet af det lille eksempel skifter den interne belysningsmodel mellem kugle og terning.

- Brug rullelisten Omgivelseslys til at angive lys fra omgivelserne, som har samme styrke uanset retning.

Relaterede emner

Indsætte diagrammer

Diagramguide - Diagramtype

Diagramguide - Dataområde

Diagramguide - Dataserie

Diagramguide - Diagramelementer