Indhold
Indholdsfortegnelse 🔎︎

# LibreOffice-hjælpen

LibreOffice Hjælpesider vises i din standardwebbrowser.

Hjælpen henviser til standardindstillingerne for programmet på et standardsystem. Beskrivelser af farver, musehandlinger eller andre elementer som kan ændres af indstillingerne, kan derfor afvige for dit program og system.

Hjælpesystemet til alle versioner af programmet er baseret på de samme kildetekster. Nogle af funktionerne beskrevet her kan være udeladt i denne konkrete udgave. Nogle features er specifikke for en udgave, og måske ikke er omtalt i hjælpen.

Hjælpesider til LibreOffice Udvidelser bruger stadig det gamle hjælpesystem. Det gamle hjælpesystem finder du her.

## LibreOffice Hjælpesidefunktioner

### Modullisten

Klik i rullegardinlisten øverst på siden og vælg LibreOffice-modul for at vise modulets starthjælpeside.

### Sproglisten (kun hjælp online).

Kun tilgængelig i onlineversionen. Vælg sproget for at vise den aktuelle hjælpeside.

### Hjælpindekset

Hjælpeindekset viser en liste med nøgleord for alle LibreOffice moduler. Klik på et nøgleord i listen for at gå til den relevante hjælpeside.

### Søge i hjælpeindekset

Indtast nøgleordet i tekstboksen. Søgning foregår mens du indtaster nøgleordet.

Søgeresultaterne vises som en filtreret liste over træf grupperet efter modulnavn. Søgeresultaterne omfatter også næsten-træf. De matchende dele af søgeordet er fremhævet i hvert resultat.

Overskriften GLOBAL peger på overensstemmelse med søgeord, som er relevante for mere end et LibreOffice-modul. For eksempel gælder cellegrænser for regnearksceller så vel som tabelceller eller rammer i tekster og præsentationer.

Brug pile-ikonerne nederst i indekset til at rulle frem eller tilbage i indeksposterne eller listen med filtrerede resultater.

### Indhold - Hovedemnerne i Hjælp

Viser et indeks med hovedemnerne for alle moduler.

- Klik på en lukket mappe (⊞) for at åbne den og vise dens underbiblioteker og hjælpesider.

- Klik på en åben mappe (⊟) for at lukke den og skjule dens underbiblioteker og hjælpesider.

- Klik på et link for at få vist den tilsvarende Hjælpe-side.

## At bruge browseren til LibreOffice Hjælp

### Navigere på Hjælpesider

Brug Tilbage- og Frem-knapperne i browseren for at navigere mellem siderne. I de fleste browsere viser et langt klik på Tilbage-knappen en rullegardinliste med tidligere besøgte sider, og et langt klik på Frem-knappen viser en liste med besøgte sider efter den aktuelle.

### Bogmærkning af Hjælpesider

Brug bogmærkefunktionen i browseren for hurtig adgang til relevante hjælpesider. For at bogmærke en side i de fleste browsere:

1. Åbn browserens Bogmærke-menu,

2. Vælg Tilføj bogmærke, eller

   Tryk på Kommando Ctrl+D i de fleste browsere.

3. Indtast navnet, mappen og meningsfulde mærkater for bogmærket.

4. Luk browserens bogmærkedialog.

### Navigeringshistorik for hjælpesider

Hver besøgte hjælpeside registreres i browserens historie. For at åbne navigeringshistorikken:

1. Vælg menupunktet Historik i webbrowseren,

2. Vælg Vis historik.

3. Klik på en hvilken som helst post i historikkens hovedvindue for at åbne den tilsvarende hjælpeside.

### Kopiering af hjælpeindholdet til udklipsholder

Du kan kopiere indhold fra hjælpesiden til udklipsholderen på dit operativsystem med de almindelige kopieringskommandoer. For eksempel:

1. Marker den tekst, som du vil kopiere, på en hjælpeside.

2. Tryk på Kommando Ctrl+C.

Noget af indholdet på hjælpesider kan kopieres til udklipsholderen med et enkelt museklik. I disse tilfælde vi værktøjstips blive vist når man fører musen over kopi-aktiveret indhold. For eksempel er følgende linje kopi-aktiveret:

=SUM(A1:A10)

### Søgning inden for den aktuelle side

For at søge inden for den aktuelle hjælpeside:

1. Åbn Vis-menuen i din standardbrowser og vælg Find på denne side.

   Du kan også trykke Kommando Ctrl+F.

2. I feltet Søg efter skal du indtaste den tekst, som du vil søge efter.

3. Vælg de søgeindstillinger, som du vil bruge.

4. Tryk på Enter.

For at finde den forrige forekomst af søgeordet på siden, klikker du på Pil op. For at finde den næste forekomst, klikker du på Pil ned.

## Indhold, generel information

## Ikoner i dokumentationen

Der bruges tre ikoner til at rette din opmærksomhed mod yderligere information.

Ikonet Vigtigt! peger på vigtig information angående data- og systemsikkerhed.

Ikonet Bemærk peger på ekstra information som for eksempel alternative måder at nå et bestemt mål på.

Ikonet Tip peger på anbefalinger til at arbejde mere effektivt med programmet.

Relaterede emner

Få brugerhjælp