Indhold
Indholdsfortegnelse 🔎︎

# Indsæt indekselement

Markerer den valgte tekst som stikordsregister- eller indholdsfortegnelseselement.

For at tilgå denne kommando...

Vælg Indsæt - Indekser og oversigter - Indekselement

Åbn værktøjslinjen Indsæt, klik på

Element

For at redigere et indekselement, placer markøren før indeksfeltet, og vælg så Rediger - Reference - Indekselement

Du kan lade dialogen Indsæt indekselement være åben, mens du vælger og indsætter elementer.

## Markering

### Indeks

Vælg det indeks, du vil tilføje posten til.

### Element

Viser teksten, som er valgt i dokumentet. Du kan evt, indtaste et andet ord som indekselement. Teksten i dokumentet bliver ikke ændret.

### 1. nøgle

Gør den aktuelle markering til et underelement af ordet, du indtaster her. Hvis du markerer "koldt", og indtaster "vejr" som den første nøgle, bliver indekselementet "vejr, koldt".

### 2. nøgle

Gør den aktuelle markering til et under-underelement til den første nøgle. Hvis du for eksempel markerer "koldt", og indtaster "vejr" som den første nøgle og "vinter" som den anden nøgle, bliver indekselementet "vejr, vinter, koldt".

### Fonetisk læsning

Indtast den fonetiske læsning for det tilsvarende element. Hvis for eksempel et japansk kanji-ord har mere end én udtale, indtast den rigtige udtale som et katakana-ord. Kanji-ordet bliver så sorteret som det fonetiske læsningselement. Denne mulighed findes kun, når asiatisk sprogunderstøttelse er aktiveret.

### Hovedelement

Gør den valgte tekst til hovedelement i et stikordsregister. LibreOffice viser sidenummeret på hovedelement i et andet format end de andre elementer i stikordsregisteret.

### Niveau

Afsnit, som bruger afsnitstypografierne "Overskrift X" (X = 1-10), kan automatisk tilføjes til indholdsfortegnelsen. Niveauet i indholdsfortegnelsen korresponderer med dispositionsniveauet for overskriftstypografien.

Denne indstilling er kun tilgængelig for indholdsfortegnelser og brugerdefinerede indekselementer.

### Anvend på alle lignende tekster

Markerer automatisk alle andre forekomster af den valgte tekst i dokumentet. Tekst i sidehoveder, sidefødder, rammer, og billedtekster er ikke inkluderet.

Du kan ikke bruge funktionen til et Element som du indtastede manuelt i denne dialog.

For at inkludere alle forekomster af en tekstpassage i et indeks, marker teksten, og vælg Rediger - Søg og erstat, og klik på Find alle. Vælg derefter Indsæt - Indekser og oversigter - Indekselement og klik på Indsæt.

### STORE og små bogstaver

Matcher det præcise tegn, meddelt i feltet Find uden at overveje nogen matches med alternative tilfælde.

### Kun hele ord

Søger efter hele ord eller celler, der er identiske med søgeteksten.

## Indsæt

Markerer et stikord i teksten.

## Luk

Lukker dialogen.

## Nyt brugerdefineret indeks

Åbner dialogen Opret nyt brugerdefineret indeks med dine personlige indstillinger.

### Navn

Indtast et navn for det nye brugerdefinerede indeks. Det nye indeks bliver tilføjet til listen med tilgængelige indekser og oversigter.

Relaterede emner

Brug af indholdsfortegnelser og indekser