Indhold
Indholdsfortegnelse 🔎︎

# Automatisk maskering

Brug automatisk maskering til at definere ord og mønstre, der automatisk mærkes til maskering. Dette gør det lettere at maskere LibreOffice-dokumenter, der har flere tekstdele, der skal skjules på grund af følsomhed eller private forhold.

For at tilgå denne kommando...

Vælg Funktioner ▸ Automaskering

Denne funktionalitet er nyttig i dokumenter, der har flere forekomster af navne og andre personlige informationer (for eksempel kreditkort, telefonnumre osv.). Manuel maskering af disse dele af dokumentet ville kræve en betydelig indsats, men med Automaskering kan denne opgave automatiseres på en mere effektiv måde.

## Oprettelse af mål

Mål er regler og mønstre, der bruges af Automasker til at finde dele af dokumentet, der automatisk skal markeres til maskering.

For at oprette et nyt mål klikker du på knappen Tilføj mål.

Dialogen Tilføj mål viser sig for at lade dig definere et Navn til det nye mål såvel som at vælge dets Type og Indhold. Du kan vælge mellem tre forskellige typer mål på rullelisten Type:

- Tekst: Automasker leder efter alle forekomster af den angivne tekst og markerer dem til maskering.

- Regulære udtryk: Definer et regulært udtryk at bruge til søgning i dokumentet. Alle træf markeres til maskering,

- Foruddefineret: Vælg foruddefinerede regulære udtryk til automatisk at maskere indhold, såsom kreditkortnumre, e-mailadresser og så videre.

Tilføj alle de mål, de vil anvende på dit dokument og klik på OK. Dette åbner dokumentet som en tegning i LibreOffice Draw med alle mål automatisk maskeret med værktøjet Rektangulær maskering.

Fortsæt med at maskere andre dele af det genererede dokument og udskriv derefter eller eksporter til PDF.

Se hjælpesiden Liste over Regulære udtryk for at få mere at vide om, hvordan du bruger regulære udtryk i LibreOffice.

## Eksport og import af mål

Klik på knappen Gem mål for at gemme definerede mål i dokumentet som en JSON (JavaScript Objekt Notation) -fil.

Klik på knappen Indlæs mål for at importere og anvende mål, der er defineret i en JSON-fil i et andet LibreOffice-dokument.

Automatiske maskeringsmål i et dokument gemmes automatisk parallelt med dokumentet. Derfor er de tilgængelige i dokumentet, efter at du har gemt og lukket det.

Relaterede emner

Maskering af dokumenter

Eksporter som PDF