Indhold
Indholdsfortegnelse 🔎︎

# Operatorer i LibreOffice Calc

Du kan bruge følgende operatorer i LibreOffice Calc:

## Aritmetiske operatorer

Disse operatorer returnerer numeriske resultater.

Operator | Navn | Eksempel
+ (Plus) | Addition | 1+1
- (Minus) | Subtraktion | 2-1
- (Minus) | Negation | -5
* (stjerne) | Multiplikation | 2*2
/ (skråstreg) | Division | 9/3
% (Procent) | Procent | 15%
^ (cirkumfleks) | Exponentiel | 3^2

Forstavelsen "-" (negation) har højere forrang end "^" (exponentiering). For eksempel er -3^2 lig med 9, hvilket er kvadratet på et negativt tal.

## Sammenligningsoperatorer

Disse operatorer returnerer enten SAND eller FALSK.

Operator | Navn | Eksempel
= (lig med tegn) | Lig med | A1=B1
> (Større end) | Større end | A1>B1
< (Mindre end) | Mindre end | A1<B1
>= (Større end eller lig med) | større end eller lig med | A1>=B1
<= (Mindre end eller lig med) | mindre end eller lig med | A1<=B1
<> (Ulighed) | Ulighed | A1<>B1

## Tekst operatorer

Operatoren kombinerer flere adskilte tekster til én tekst.

Operator | Navn | Eksempel
& (Og) | tekstsammentrækning OG | "Søn" & "dag" er "Søndag"

## Henvisningsoperatorer

Disse operatorer returnerer et celleområde bestående af nul, en eller flere celler.

Område har den højeste forrang, dernæst skæringspunkt og til sidst foreningsmængde.

Operator | Navn | Eksempel
: (kolon) | Område | A1:C108
! (Udråbstegn) | Fællesmængde | SUM(A1:B6!B5:C12) Beregner summen af alle celler i fællesmængden. I dette eksempel er resultatet summen af celler B5 og B6.
~ (Tilde) | Sammensætning eller foreningsmængde | Tager to referencer og returnerer en referenceliste, som er en sammentrækning af den venstre reference fulgt af den højre reference. Dobbelte elementer optræder to gange. Se noten under denne tabel.

Sammentrækning af henvisninger med en tilde er en ny operator, som er tilgængelig startende med OpenOffice.org 3.0 og StarOffice 9. Når en formel med operatoren tilde eksisterer i et dokument, som bliver åbnet i tidligere versioner, resulterer det i en fejl. En henvisningsliste er ikke tilladt i et matrixudtryk.