Indhold
Indholdsfortegnelse 🔎︎

# Tekst

Sætter egenskaber for layoutet og forankring for tekst i den valgte tegning eller det valgte tekstobjekt.

For at tilgå denne kommando...

Vælg Formater ▸ Tekstboks og figur ▸Tekstattributter Objekt ▸ Tekst Objekt og figur ▸ Tekst ▸ (fanebladet) Tekst.

Teksten er placeret i forhold til kanterne af tegne- eller tekstobjektet.

## Tegningsobjektets tekst

### Tilpas bredde til tekst

Udvider objektets bredde til tekstens bredde, hvis objektet er mindre end teksten.

### Tilpas højde til tekst

Udvider objektets højde til tekstens højde, hvis objektet er mindre end teksten.

### Tilpas til ramme

Tilpasser størrelsen på teksten til at fylde hele tegningens flade eller tekstobjektet. Dette kontrolelement er kun tilgængeligt, når andre "tilpasnnings"-kontrolelementer ikke er valgt.

### Juster til kontur

Tilpasser tekstforløbet, så det passer til det valgte tegneobjekts konturer.

## Tekst til Tilpasset figur

### Ombryd tekst i figur

Ombryder den tekst, som du tilføjer efter at have dobbeltklikket på en brugerdefineret figur, så den passer inden i figuren.

### Skift størrelse på figur, så den passer til tekst

Ændrer størrelse på en brugerdefineret figur, så den passer til den tekst, som du indtaster efter at have dobbeltklikket på figuren.

## Afstand fra kant

Angiv den plads, der skal være mellem tegne- eller tekstobjektets kanter og tekstens kanter.

### Venstre

Indtast den plads, der skal være mellem tegne- eller tekstobjektets venstre kant og tekstens venstre kant.

### Højre

Indtast den plads, der skal være mellem tegne- eller tekstobjektets højre kant og tekstens højre kant.

### Top

Indtast hvor meget plads, der skal være mellem tegne- eller tekstobjektets øverste kant og tekstens øverste kant.

### Bund

Indtast hvor meget plads, der skal være mellem tegne- eller tekstobjektets nederste kant og tekstens nederste kant.

## Tekstforankring

Angiver ankertypen og ankerplaceringen.

### Grafikfelt

Klik hvor du vil placere ankeret for teksten.

### Fuld bredde

Forankrer teksten til den fulde bredde af tegningsobjektet eller tekstobjektet.